Død mann funnet i Bergen
- Vi fant en død person i terrenget ved Ytre Arna i Bergen, sier operasjonsleder Frode Kolltveit til VG. Den døde personen ble funnet like før klokken 19.00 tirsdag. Det var politiet og Røde kors som gjennomførte en leteaksjon etter Robert Lilleskare som har vært savnet i Bergen siden starten av juni. - Vi kan ikke bekrefte at det er den savnede mannen som er funnet i dag, men har varslet de pårørende til mannen om funnet, sier operasjonslederen. Mannen som har vært savnet ble sist sett den 11. juni i Ytre Arna. Kriminalteknikere jobber nå på stedet der personen ble funnet.
Politiet er foreløpig usikre på om det er 30-åringen som har vært savnet siden 11. juni.